ኢትዮጵያ እና ጅቡቲ የመንገድ ፣ የወደብ አገልግሎቶችን እና የመኪና ማቆሚያ ጣቢያዎችን ይዘት ለማሻሻል ተስማሙ
 በጅቡቲ የኢትዮጵያ አምባሳደር ክቡር አምባሳደር ብርሃኑ ፀጋዬ ከጅቡቲ ወደቦች ዓለም አቀፍ ነፃ የንግድ ቀጠና ሊቀመንበር ክቡር አቶ አቡባከር ኦመር ሀዲ ጋር ውይይት አድርገዋል።በውይይቱ የመንገድ እና ወደብ ሥራ እንዲሁም፤ የመኪና ማቆሚያ አቅም ለማጎልበት ስምምነት ላይ ፡፡አምባሳደር ብርሃኑ ለሁለቱ አገራት ኢኮኖሚያዊ እድገት ከፍተኛ አስተዋጽኦ የሚያበረክተው የዲኪል-ዳጉሩ መንገድ በፍጥነት ተገንብቶ እንዲጠናቀቅ መከታተል አስፈላጊ መሆኑን በአጽኖት አንስተዋል፡፡የቀሪው 80 ኪሎ ሜትር መንገድ ግንባታ በአጭር ጊዜ ውስጥ ለመጀመር በሚቻልበት ሁኔታ ላይም ተስማምተዋል ፡፡በተጨማሪም የዶራሌ ሁለገብ ወደብ እና የጅቡቲ ኮንቴይነር ተርሚናልን ከኢትዮጵያ-ጅቡቲ የባቡር ሀዲድ ጋር በማገናኘት የወደብ አገልግሎቶችን አቅም ማሻሻል በሚቻልበት ሁኔታ ላይ ሀሳብ ተለዋውጠዋል ፡፡በውይይቱ የጅቡቲ ሆራይዘን ነዳጅ ማደያን እና በአዋሽ የሚገኘው የኢትዮጵያ የነዳጅ ማከማቻን ከኢትዮ-ጅቡቲ የባቡር መስመር ጋር ለማገናኘት ከስምምነት ላይ ተደርሷል።ይህም የነዳጅ ጭነት ፍሰትን በማቀላጠፍ ህገ-ወጥ የነዳጅ ግብይትን ለመከላከል ጠቀሜታ እንደሚኖረው ተገልጿል ፡፡ከደረቅ የመኪና ማቆሚያ ተርሚናል ጋር ተመሳሳይ የሆነ አስተዳደራዊ አሠራር ለማስቀመጥ በማሰብ ለነዳጅ ተርሚናል የባለቤትነት ማረጋገጫ ሰነድ እንዲሰጥ የኢትዮጵያ መንግሥት ያቀረበው ጥያቄም በወደብ እና በነፃ ዞን ባለሥልጣን ተቀባይነት ማግኘቱ ን ማወቅ የተቻለ ሲሆን፤ ሊቀመንበሩ የባለቤትነት ማረጋገጫ ወረቀቱን ለኢትዮጵያ ወገን በፍጥነት ለመስጠት ቃል መግባታቸዉን ከውጭ ጉዳይ ሚኒስቴር ያገኘኘው መረጃ ያመላክታል፡፡  